pythainlp/thai-wiki-dataset-v4 huggingface dataset:
สวิตช์รัก สลับร่าง

สวิตช์รัก สลับร่าง (เกาหลี: ) เป็นซีรีส์โรแมนติกระทึกขวัญแนวโรแมนติกของเกาหลีใต้ปี 2024 สร้างโดย ชเว ซอน-มี กำกับโดย ชเว ซอน-มี และเขียนบทโดย ชเว ซอน-มี และ จอน ซอน-ยอง กำกับโดย จอง ฮอน-ซู และนำแสดงโดย คิม จี-อึน,พัก โซโลมอน,ยัง ฮเย-จี และคิม โฮ-ยอง เผยแพร่บน U+ Mobile TV ตั้งแต่วันที่ 5 กุมภาพันธ์ ถึง 14 มีนาคม พ.ศ. 2567 นอกจากนี้ยังมีบริการสตรีมมิ่ง บน Lemino ในญี่ปุ่นและ Viki และ Viu ในบางภูมิภาค
เรื่องย่อ.
บอกเล่าเรื่องราวของคัง นา-อน (คิม จี-อึน) หัวหน้าฝ่ายการตลาดบริษัทยูนิคอร์นมาร์เกตติ้ง เป็นสาวเก่งมุ่งมั่นมีความรับผิดชอบ ประสบความสำเร็จในทุกโปรเจกต์ที่ได้รับมอบหมาย แต่มีศัตรูเยอะเพราะเป็นคนขี้โมโห หงุดหงิดง่าย เครียดอยู่เสมอ วันหนึ่งได้เจอกับ ซอ อึน-โฮ (พัก โซโลมอน) หนุ่มรุ่นน้องในมหาวิทยาลัยที่มาเป็นเด็กฝึกงานในบริษัท เพราะประทับใจการบรรยายเรื่องการตลาดของเธอในอดีต ชีวิตของเธอก็ต้องเปลี่ยนไป เพราะทัศนคติที่แตกต่างกันของทั้งคู่ นาอนพร้อมทำทุกอย่างเพื่อประสบความสำเร็จโดยไม่คำนึงถึงความถูกต้อง แต่อึนโฮอยากทำการตลาดที่ดี มีคุณธรรม โชคชะตาส่งให้ทั้งสองสลับร่างกันเมื่อพวกเขาเผลอจูบกันโดยบังเอิญ 
การผลิต.
ผลิตและวางแผนโดย Studio X+U แผนกการผลิตเนื้อหาของ LG Uplus พร้อมด้วย Studio Vplus และ Higround ในฐานะผู้อำนวยการสร้างร่วม สร้างโดย ชเว ซอน-มีกำกับโดย จอง ฮอน-ซูและร่วมเขียนบทโดย ชเว ซอน-มี และ จอน ซอน-ยอง 
การยืนยันนักแสดง.
คิม จี-อึน และ พัก โซโลมอน ได้รับการยืนยันว่าเป็นนักแสดงหลักของซีรีส์นี้ ต่อมา ยางฮเยจิ และคิมโฮยังถูกเพิ่มเข้าไปในรายการหลัก 
เพลงประกอบ.
รายชื่อนักร้อง OST ของเรื่องนี้ประกอบด้วย พัง เย-ดัม, Yoo Sung-eun, Mrch, Yoo Yeon-jung คอสมิกเกิลส์ , The Bain Choi Bo-hoon และ Bora เชอร์รีบุลเลต ได้รับการเผยแพร่ผ่าน บริษัทผู้ผลิต OST Vlending Co., Ltd. และบัญชีโซเชียลมีเดียของ Studio X+U รวมถึงเสียงร้องที่หลากหลายและศิลปินที่สดใหม่และอินเทรนด์ ดึงดูดความคาดหวังจากแฟนเพลงและละครแม้กระทั่งก่อนออกอากาศซีรีส์ 
ออกอากาศ.
Studio X+U ได้ยืนยันว่าวันฉายจะเป็นวันที่ 5 กุมภาพันธ์ 2024 และแต่ละตอนจะเผยแพร่ทุกวันจันทร์ถึงพฤหัสบดี นอกจากนี้ยังสามารถสตรีมบนแพลตฟอร์ม OTT เช่น Viki ใน 190 ประเทศ,สตรีมใน Lemino ในประเทศญี่ปุ่น และ Viu ในอีก 16 ประเทศ
เหรียญการทัพ

เหรียญการทัพ  เป็นเครื่องอิสริยาภรณ์ทางทหารซึ่งมอบให้กับสมาชิกของกองทัพที่ปฏิบัติหน้าที่ในการปฏิบัติการทางทหารหรือปฏิบัติหน้าที่ในยุทธบริเวณทางภูมิศาสตร์ เหรียญกาทัพมีความคล้ายคลึงกับเหรียญประจำการ แต่มีสถานะที่สูงกว่า เนื่องจากรางวัลมักจะเกี่ยวข้องกับการถูกส่งไปประจำการในภูมิภาคต่างประเทศหรือประจำการในเขตสู้รบ
ประวัติ.
เหรียญการทัพได้รับการประดิษฐ์ขึ้นครั้งแรกเพื่อเชิดชูการประจำการทางทหารในสงคราม ตรงกันข้ามกับเครื่องอิสริยาภรณ์อันทรงเกียรติซึ่งออกให้เพียงเล็กน้อยสำหรับการกระทำที่กล้าหาญ เหรียญการทัพนี้นี้ออกครั้งแรกโดยกองทัพสหราชอาณาจักร โดยได้รับเหรียญรางวัลจากเหตุการณ์กองเรืออาร์มาดา เหรียญวอเตอร์ลูในปี พ.ศ. 2358 ซึ่งเป็นเหรียญแรกที่มอบให้กับผู้ชายทุกคนที่เข้าร่วม และเหรียญประจำการทหารในปี พ.ศ. 2390 เป็นเหรียญการทัพ "สมัยใหม่" เหรียญแรก
เหรียญประจำการ

เหรียญประจำการ  เป็นรางวัลสำหรับบุคคลที่เข้าร่วมในสงคราม, การทัพ หรือการรบนอกประเทศ หรือผู้ที่ปฏิบัติตามข้อกำหนดการประจำการเฉพาะ เหรียญประจำการบางครั้งก็เป็นเหรียญการทัพ
ตัวอย่างเหรียญประจำการ.
ไทย.
สำหรับประเทศไทยจะอยู่ในส่วนของ เหรียญบำเหน็จความชอบในราชการ  เช่น เหรียญราชการชายแดน  คือเหรียญสำหรับทหาร, ตำรวจ และข้าราชการที่ได้รับคำสั่งให้ไปปฏิบัติหน้าที่ประจำการในพื้นที่ชายแดนไม่น้อยกว่า 6 เดือน ยกเว้นเหตุสู้รบพิเศษเพื่อป้องกันราชอาณาจักรตามจุดประสงค์ของทางราชการ และมีความประพฤติอันดี และเหรียญช่วยราชการเขตภายใน  มอบให้กับผู้ที่ได้รับมอบหมายให้ช่วยเหลือราชการ ทหาร และตำรวจในการทำการรบในสงครามอินโดจีน และสงครามมหาเอเชียบูรพา
สหรัฐ.
เหรียญประจำการสองเหรียญที่ออกโดยกองทัพสหรัฐ ได้แก่ เหรียญประจำการป้องกันอาณาจักร (ซึ่งจะมีการระงับการแจกเมื่อปลายปี 2022) และเหรียญประจำการสงครามต่อต้านการก่อการร้ายทั่วโลก โดยปกติแล้วเหรียญประจำการป้องกันอาณาจักรจะออกให้กับใครก็ตามที่ถูกเรียกให้เข้าประจำการในช่วงเวลาที่กำหนด เหรียญประจำการสงครามต่อต้านการก่อการร้ายทั่วโลกจะมอบให้กับสมาชิกประจำการของกองทัพสหรัฐที่ให้การสนับสนุนปฏิบัติการต่อต้านการก่อการร้ายเป็นเวลา 30 วันติดต่อกันหรือ 60 วันติดต่อกัน เว้นแต่จะมีผู้เสียชีวิตหรือได้รับบาดเจ็บในการปฏิบัติหน้าที่ ขณะที่คำจำกัดความของคำว่า "สนับสนุน" มีการตีความที่กว้างมาก
อินเดีย.
เหรียญประจำการพิเศษ เป็นเหรียญรับรัฐการทหารของกองทัพอินเดีย เหรียญประจำพิเศษจะมอบให้ภายใต้เงื่อนไขการประจำการที่อยู่ในการปฏิบัติการย่อยหรือการปฏิบัติการในระยะเวลาอันสั้น เข็มที่ได้มาพร้อมกับเหรียญตราจะระบุพื้นที่ปฏิบัติการที่ได้รับ หากการปฏิบัติการต่อไปด้รับการอนุมัติ จะได้รับเฉพาะเข็มที่แสดงถึงปฏิบัติการเฉพาะกิจเท่านั้น โดยบนเข็มจะระบุถึงปฏิบัติการครั้งต่อมาเพื่อประดับบนแพรแถบของเหรียญ
ยกน้ำหนักชิงแชมป์แพนอเมริกา 2023

การแข่งขันยกน้ำหนักชิงแชมป์แพนอเมริกา 2023 จัดขึ้นที่เมืองบาริโลเช่ ประเทศอาร์เจนตินา ตั้งแต่วันที่ 27 มีนาคมถึง 1 เมษายน ค.ศ. 2023
นักยกน้ำหนักชาวโคลอมเบียไม่ได้ลงแข่งขันในการแข่งขันนี้หลังจากที่โคลอมเบียถอนตัวทั้งทีมเนื่องจากมีข้อพิพาทเรื่องการจ่ายค่าธรรมเนียมทีม
ตารางเหรียญรางวัล.
จัดอันดับตามเหรียญ อันดับสุงสุด (ผลรวม)
จัดอันดับตามเหรียญรางวัลทั้งหมด: อันดับสูงสุด (ผลรวม) และ เล็ก (สแนชแอนด์คลีนและเจิร์ก)
อันดับทีม.
<templatestyles src="Col-begin/styles.css"/>
กีฬาว่ายน้ำมาราธอนในกีฬาทางน้ำชิงแชมป์โลก 2023 – 10 กิโลเมตร บุคคลชาย

การแข่งขันกีฬาว่ายน้ำมาราธอน 10 กิโลเมตร บุคคลชาย ในกีฬาทางน้ำชิงแชมป์โลก 2023 จัดขึ้นเมื่อวันที่ 16 กรกฎาคม พ.ศ. 2566
ผลการแข่งขัน.
การแข่งขันจัดขึ้นเวลา 08:00 น.
เชร็ค (แฟรนไชส์)

เชร็ค  เป็นสื่อแฟรนไชส์อเมริกันสร้างโดย ดรีมเวิกส์แอนิเมชัน ดัดแปลงบางส่วนจากหนังสือภาพ "เชร็ค!" โดย วิลเลียม สตีก เมื่อ ค.ศ. 1990 แฟรนไชส์เน้นไปที่ตัวละคร เชร็ค โอเกอร์อารมณ์ร้ายแต่มีจิตใจดีที่ยอมรับภารกิจช่วยเหลือเจ้าหญิงอย่างไม่เต็มใจ ส่งผลให้เขาได้พบกับเพื่อนฝูงและการผจญภัยอีกมากมายในโลกเทพนิยาย แฟรนไชส์ประกอบด้วยภาพยนตร์แอนิเมชันสี่เรื่องได้แก่ "เชร็ค" (2001), "เชร็ค 2" (2004), "เชร็ค 3" และ "เชร็ค สุขสันต์ นิรันดร" (2010) ภาพยนตร์สั้นสี่มิติ "เชร็ค 4-D" ซึ่งแต่เดิมเป็นเครื่องเล่นในสวนสนุกเมื่อ ค.ศ. 2003 รายการโทรทัศน์พิเศษสองรายการ ได้แก่ "สุขสันต์วันเชร็คมาส" (2007) สำหรับเทศกาลคริสต์มาส และ "สแคร์ดเชร็คเลส" (2010) สำหรับเทศกาลฮาโลวีน ภาพยนตร์ชุดแยกเน้นไปที่ตัวละคร พุซ อิน บู๊ทส์ ประกอบด้วย "พุซ อิน บู๊ทส์" (2011) และ "พุซ อิน บู๊ทส์ 2" (2022) นอกจากนี้ยังมีการดัดแปลงเป็นละครเวทีมิวสิคัล แสดงที่ละครบรอดเวย์ ตั้งแต่ ค.ศ. 2008–2010
"เดอะนิวยอร์กไทมส์" อธิบายเมื่อเดือนพฤษภาคม ค.ศ. 2010 ว่าตัวละครหลักในเชร็ค "ตระหนักรู้ได้อย่างยอดเยี่ยม" และกล่าวว่า "เกือบหนึ่งทศวรรษหลังจากภาพยนตร์ "เชร็ค" ภาคแรก พวกเขายังคงเป็นการผสมผสานระหว่างภาพ, บุคลิกภาพและเสียงที่มีความสำคัญและน่าดึงดูด เช่นเดียวกับตัวละครอื่น ๆ ในประวัติศาสตร์ของแอนิเมชัน" ภาพยนตร์ชุดประสบความสำเร็จในบ็อกซ์ออฟฟิศ โดยเป็นภาพยนตร์ชุดที่ทำเงินสูงสุดอันดับที่ 18 และภาพยนตร์แอนิเมชันชุดที่ทำเงินสูงสุดอันดับที่ 2
อนงค์ (ภาพยนตร์ไทย)

อนงค์  เป็นภาพยนตร์ไทยแนวตลก สยองขวัญเหนือธรรมชาติ โรแมนติก ที่ออกฉายในปี พ.ศ. 2567 เป็นภาพยนตร์เรื่องแรกของค่ายคาร์แมนไลน์สตูดิโอ กำกับโดย คมกฤษ ตรีวิมล นำแสดงโดย เมลดา สุศรี และ สุทธิรักษ์ ทรัพย์วิจิตร ร่วมด้วย ธามไท แพลงศิลป์, เฉลิมพล ทิฆัมพรธีรวงศ์, ทัตชญา ศุภธัญสถิต, ปุณยวีร์ จึงเจริญ, พวง แก้วประเสริฐ และ ตฤณ เรืองกิจรัตนกุล ซึ่งภาพยนตร์เรื่องนี้นับเป็นงานกำกับภาพยนตร์เรื่องแรกของ เอส คมกฤษ ในรอบ 17 ปีนับตั้งแต่เรื่อง"สายลับจับบ้านเล็ก" เมื่อปี พ.ศ. 2550
ความสำเร็จของรายได้ภาพยนตร์ทำให้เกิด ภาพยนตร์ภาคต่อ อนงค์ 2 (My Boo 2) มีกำหนดฉาย 30 ตุลาคม 2025
เรื่องย่อ.
เรื่องราวของ โจ (สุทธิรักษ์ ทรัพย์วิจิตร) หนุ่มนักแคสเกมที่บังเอิญได้รับบ้านโบราณหลังหนึ่งเป็นมรดก ทำให้เขาได้เจอกับวิญญาณของผีสาวเจ้าของบ้านนามว่า อนงค์ (เมลดา สุศรี) รวมถึงผีคนสนิทอย่าง ทองก้อน (เฉลิมพล ทิฆัมพรธีรวงศ์) และ ทองหยิบ (ทัตชญา ศุภธัญสถิต) ทำให้ทั้ง 2 ฝ่ายตัดสินใจเปิดบ้านหลังนี้เป็นบ้านผีสิง
งานสร้าง.
ได้มีการจัดงานกาลาพรีเมียร์เปิดตัวภาพยนตร์เรื่อง อนงค์ เมื่อวันที่ 29 เมษายน พ.ศ. 2567 ที่พารากอนซีนีเพล็กซ์ สยามพารากอน และได้เข้าฉายอย่างเป็นทางการวันแรกเมื่อวันที่ 1 พฤษภาคม พ.ศ. 2567
เครื่องอิสริยาภรณ์ผู้อำนวยการกองกำลังและผู้สังเกตการณ์ข้ามชาติ

เครื่องอิสริยาภรณ์ผู้อำนวยการกองกำลังและผู้สังเกตการณ์ข้ามชาติ  มอบให้แก่ทั้งทหารรักษาสันติภาพและพลเรือนสำหรับการประจำการหรือการดำเนินงานที่โดดเด่นในนามของกองกำลังและผู้สังเกตการณ์ข้ามชาติ ผู้รับรายแรกคือผู้อำนวยการ ลีมอน ฮันท์ หลังจากที่เขาเสียชีวิตไปแล้ว
เกณฑ์การรับ.
ผู้อำนวยการจะมอบเครื่องอิสริยาภรณ์ดังกล่าวให้กับสมาชิกของมอบรางวัลดังกล่าวแก่สมาชิกทั้งทหารและพลเรือนของกองกำลังและผู้สังเกตการณ์ข้ามชาติ หรือบุคคลอื่นใดที่เห็นว่าเหมาะสม ซึ่งมีความโดดเด่นในการปฏิบัติงานหรือมีผลงานที่ตรงตามวัตถุประสงค์และภารกิจของกองกำลังและผู้สังเกตการณ์ข้ามชาติ ตามเกณฑ์ปกติ จะมีการมอบเครื่องอิสริยาภรณ์ไม่เกิน 3 เหรียญต่อปี ผู้ที่ได้รับการเสนอชื่อและมีคุณสมบัติเหมาะสมมักจะให้การสนับสนุนเป็นพิเศษเกี่ยวกับกองกำลังแล้วแต่กรณี ในด้านใดด้านหนึ่งดังต่อไปนี้:
เครื่องอิสริยาภรณ์.
เครื่องอิสริยาภรณ์ประกอบด้วยเหรียญกองกำลังและผู้สังเกตการณ์ข้ามชาติ ที่ถูกสลักไว้ห้อยจากแพรแถบ แพรแถบสีขาวกว้าง 1 3/8 นิ้ว ขอบ 1/16 นิ้ว และแถบกลางเป็นสีส้มของกองกำลัง 3/16 ระหว่างแถบสีเขียว 3/16 นิ้วสองแถบ พร้อมด้วยของจิ๋วประกอบ เข็มกลัด และใบรับรองลงนามโดยผู้อำนวยการ
เจียวเจ้

เจียวเจ้ (เสียชีวิต ค.ศ. 18 พฤษภาคม ค.ศ. 249) มีชื่อในภาษาจีนกลางว่า เจี่ยง จี้  ชื่อรอง จื่อทง  เป็นขุนนางและขุนพลของรัฐวุยก๊กในยุคสามก๊กของจีน เจียวเจ้เกิดในช่วงปลายยุคราชวงศ์ฮั่นตะวันออก เริ่มรับราชการเป็นเจ้าหน้าที่ระดับล่างในมณฑลยังจิ๋วที่เป็นบ้านเกิด ก่อนจะมาเป็นผู้ใต้บังคับบัญชาของโจโฉขุนศึกผู้ควบคุมราชสำนักในช่วงปลายราชวงศ์ฮั่นตะวันออก หลังสิ้นสุดยุคราชวงศ์ฮั่นตะวันออก เจียวเจ้รับราชการในรัฐวุยก๊กตลอดรัชสมัยของจักรพรรดิ 3 พระองค์แรกคือโจผี, โจยอย และโจฮอง และดำรงตำแหน่งจำนวนมากในกองทัพก่อนจะได้ขึ้นเป็นเสนาบดีกลาโหมซึ่งเป็นหนึ่งในตำแหน่งสูงที่สุดในราชสำนัก ในช่วงเวลาที่เจียวเจ้รับราชการในวุยก๊กมีชื่อเสียงว่าเป็นขุนนางผู้ถวายคำแนะนำแก่จักรพรรดิอย่างตรงไปตรงมาในหลายประเด็น ทั้งการรวมศูนย์อำนาจ การระงับโครงการก่อสร้างที่สิ้นเปลืองแรงงาน และการใช้อำนาจในทางที่ผิดของข้าราชการ ในเดือนกุมภาพันธ์ ค.ศ. 249 เจียวเจ้เข้าร่วมกับผู้สำเร็จราชการแทนพระองค์สุมาอี้ในการก่อรัฐประหารโค่นอำนาจของโจซองที่เป็นผู้สำเร็จราชการร่วม แต่เจียวเจ้ก็เสียชีวิตด้วยอาการป่วยในอีกไม่กี่เดือนต่อมา
โถงคอนเสิร์ต

โถงคอนเสิร์ต  เป็นสถานที่จัดคอนเสิร์ตของกลุ่มดนตรีต่าง ๆ เช่น ดนตรีคลาสสิก เป็นต้น "โถงคอนเสิร์ต" อาจหมายถึงห้องจริงที่ใช้จัดคอนเสิร์ต หรือทั้งอาคารก็ได้ ห้องโถงที่ใช้จัดคอนเสิร์ตอาจมี "เวที" (ที่นักดนตรีแสดงอยู่) และมักเป็น "หอประชุม" ที่มีที่นั่งสำหรับผู้ชมอย่างเพียงพอ
โถงคอนเสิร์ตบางแห่งสร้างขึ้นโดยเฉพาะ นั่นหมายความว่าถูกสร้างขึ้นเพื่อจัดแสดงคอนเสิร์ต ส่วนโถงคอนเสิร์ตอื่น ๆ อาจเป็นอย่างอื่นเมื่อหลายปีก่อน เช่น Corn Exchange (สถานที่ที่ชาวนาเคยขาย ข้าวโพด) และอาคารหลังนี้ได้ถูกเปลี่ยนให้เป็นโถงคอนเสิร์ต โถงคอนเสิร์ตที่สร้างขึ้นโดยเฉพาะเริ่มต้นประมาณต้นคริสต์ศตวรรษที่ 20 ในเวลานั้น นักวิทยาศาสตร์เริ่มเข้าใจถึงความสำคัญของสวนศาสตร์ที่ดี (ในพื้นที่ที่มีคุณภาพของเสียง)
โถงคอนเสิร์ตที่สร้างขึ้นโดยเฉพาะมักจะมีที่นั่งแบบตายตัว (ที่นั่งที่ไม่สามารถเคลื่อนย้ายได้) โถงบางแห่งอาจมีที่นั่งที่สามารถเคลื่อนย้ายได้ ไม่ว่าจะโดยซ้อนเป็นกองเล็ก ๆ หรือที่นั่งเป็นชั้นที่สามารถพับเก็บได้ ทำให้ห้องโถงสามารถนำไปใช้เพื่อสิ่งอื่นได้ เช่น การเต้นรำ
โถงคอนเสิร์ตมักเป็นห้องโถงขนาดใหญ่: ใหญ่พอสำหรับให้วงออร์เคสตรา อยู่บนเวที ห้องแสดงคอนเสิร์ตขนาดเล็กที่ออกแบบมาสำหรับนักแสดงเพียงไม่กี่คน (เช่นเดียวกับในดนตรีเชมเบอร์) อาจเรียกว่า "ห้องแสดงดนตรี"
คอนเสิร์ตฮอลล์บางแห่งมีชื่อเสียงเป็นพิเศษ เช่น ในลอนดอน สหราชอาณาจักร มี รอยัล เฟสติวัล ฮอลล์ อยู่ริมฝั่งแม่น้ำเทมส์, บาร์บิคันเซนเทอร์ ในเมือง (ใกล้กับอาสนวิหารนักบุญเปาโล) และ รอยัล อัลเบิร์ต ฮอลล์ ในเคนซิงตัน ซึ่งใช้สำหรับกิจกรรมอื่น ๆ เช่นกัน นอกจากนี้ยังมีห้องแสดงดนตรีที่มีชื่อเสียงที่เรียกว่า วิกมอร์ ฮอลล์ ส่วนในนครนิวยอร์ก สหรัฐ มี คาร์เนกี ฮอลล์, กรุงเวียนนา ประเทศออสเตรีย มี Vienna Musikverein พร้อมด้วยห้องโถงที่สวยงามเรียกว่า โกลเด้นฮอลล์ ซึ่งเป็นสถานที่จัดคอนเสิร์ตประจำวันขึ้นปีใหม่อันโด่งดัง ในประเทศเยอรมนี มีเบอร์ลินฟีลฮาร์โมนี ในกรุงเบอร์ลิน และ Gewandhaus ในเมืองไลพ์ซิช และในกรุงอัมสเตอร์ดัม ประเทศเนเธอร์แลนด์ มี Concertgebouw (ซึ่งแปลว่า "โถงคอนเสิร์ต" เช่นกัน)
กีฬาว่ายน้ำมาราธอนในกีฬาทางน้ำชิงแชมป์โลก 2023 – 10 กิโลเมตร บุคคลหญิง

การแข่งขันกีฬาว่ายน้ำมาราธอน 10 กิโลเมตร บุคคลหญิง ในกีฬาทางน้ำชิงแชมป์โลก 2023 จัดขึ้นเมื่อวันที่ 15 กรกฎาคม พ.ศ. 2566
ผลการแข่งขัน.
การแข่งขันจัดขึ้นเวลา 08:00 น.
อายัมเจอมานี

อายัมเจอมานี  เป็นสายพันธุ์ไก่หายากจากประเทศอินโดนีเซีย ไก่พันธุ์นี้มียีนเด่นยีนหนึ่งที่ทำให้เกิดภาวะสร้างสีมากเกิน (หรือ ฟิโบรเมลาโนสิส; fibromelanosis) ทำให้ไก่แทบทั้งตัวเป็นสีดำ ตั้งแต่ขน จะงอยปาก ไปจนถึงอวัยวะภายใน ไก่เจอมานีเป็นที่นิยมมากสำหรับการชนไก่ในบาหลีเนื่องมาจากปริมาณกล้ามเนื้อน่องที่มีมากกว่าไก่พันธุ์อื่นทำให้ไก่พันธุ์นี้มีความไวกว่า
ชื่อของไก่พันธุ์นี้มาจากภาษาอินโดนีเซีย แปลว่า "ไก่" และ ซึ่งมีที่มาจากภาษาสันสกฤต แปลว่า "ดำปลอด" หรือ "ดำถึงกระดูก"
ไก่พันธุ์นี้เป็นสายพันธุ์อินโดนีเซียโดยบริสุทธิ์ และมีที่มาจากเกาะชวา เข้าใจว่ามีการผสมพันธุ์ไก่สายพันธุ์นี้มาตั้งแต่ศตวรรษที่ 12 เพื่อนำมาใช้ในทางไสยศาสตร์ รวมถึงมีการบรรยายถึงไก่ดำเหล่านี้โดยเจ้าอาณานิคมชาวดัตช์
ราคาจำหน่ายของไก่อยู่ที่ขั้นต่ำ 45 ดอลลาร์สหรัฐ และสามารถพุ่งสูงถึง 500 สำหรับไก่โตเต็มวัย และอาจสูงได้ถีง 2,500 ในบางตัวที่พิเศษ มาตรฐานขั้นสุดยอดของไก่พันธุ์นี้คือมีจะงอยปาก ลิ้น หงอน และเหนียงที่เป็นสีดำ ส่วนเนื้อและอวัยวะภายในอาจมีสีดำถึงเทา ในขณะที่กระดูกนั้นไม่ได้มีสีดำตามที่มักเป็นที่เข้าใจกัน ภาวะสีดำนี้เกิดจากการแสดงออกทางพันธุกรรมที่เรียกว่าภาวะฟิโบรเมลาโนสิส ภาวะเดียวกันนี้ยังสามารถพบได้ในไก่สายพันธุ์อื่นที่มีสีดำหรือน้ำเงิน เช่น พันธุ์ซิลกี
รักบี้ 7 คนชายชิงแชมป์โอเชียเนีย

การแข่งขันรักบี้ 7 คนชายชิงแชมป์โอเชียเนีย  เป็นการแข่งขันกีฬารักบี้ 7 คนระดับนานาชาติที่จัดโดยรักบี้โอเชียเนีย จัดขึ้นเป็นประจำตั้งแต่ปี ค.ศ. 2008 เพื่อคัดเลือกทีมชาติชายที่ดีที่สุดในโอเชียเนีย
ทีมที่เข้าร่วมแข่งขัน.
ทีมชายที่แข่งขันในรักบี้ 7 คนชายชิงแชมป์โอเชียเนีย และอันดับหลังจบการแข่งขันมีดังนี้ (อันดับของประเทศเจ้าภาพแสดงด้วยตัวหนา):
 * – เครื่องหมายดอกจัน หมายถึง อันดับร่วมกัน (เช่น 3* คือ อันดับที่สาม)
เหมืองถ่านหินลีเวเซน

เหมืองถ่านหินลีเวเซน  เป็นเหมืองใต้ดินที่ใหญ่ที่สุดแห่งหนึ่งของประเทศโรมาเนีย ตั้งอยู่ในเปโตรชาน หนึ่งในเมืองหลักของหุบเขาจิว เทศมณฑลฮูเนดออารา ภายใต้การบริหารชองบริษัทถ่านหินหนักแห่งชาติซึ่งตั้งขึ้นในปี 1998
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดพะเยา พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดพะเยา).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:73.35%; overflow:hidden">  </td>
<td colspan="2" style="padding-left:0.4em;padding-right:0.4em" align="right">73.35%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มหาชน</td>
<td style="width:100px;border-left:solid 1px silver;border-right:solid 1px silver;">#CD5C5C; width:10.88%; overflow:hidden">  </td>
<td colspan="2" style="padding-left:0.4em;padding-right:0.4em" align="right">10.88%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">15.77%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองพะเยา และอำเภอแม่ใจ
เขตเลือกตั้งที่ 2.
ประกอบไปด้วยอำเภอเชียงคำ อำเภอจุน และกิ่งอำเภอภูซาง
เขตเลือกตั้งที่ 3.
ประกอบไปด้วยอำเภอดอกคำใต้ อำเภอปง อำเภอเชียงม่วน และกิ่งอำเภอภูกามยาว
บาสเกตบอล 3x3 เอเชียคัพ 2022

การแข่งขันบาสเกตบอล 3x3 เอเชียคัพ 2022  เป็นการแข่งขันครั้งที่ห้าของบาสเกตบอล 3x3 เอเชียคัพ การแข่งขันรอบสุดท้ายจัดขึ้นในสิงคโปร์ ระหว่างวันที่ 6 กรกฎาคม ถึง 10 กรกฎาคม พ.ศ. 2565
ทีมที่เข้าร่วมแข่งขัน.
บาสเกตบอล 3x3 เอเชียคัพกลับมาอีกครั้งในครั้งที่ 5 ของปีนี้ และมี 53 ทีมจาก 30 ประเทศมาแข่งขันกันเพื่อชิงถ้วยรางวัล มีจัดขึ้นระหว่างวันที่ 6-10 กรกฎาคม ที่อีเว้นท์พลาซ่าของ Marina Bay Sands การแข่งขันนี้ได้รับความนิยมเพิ่มขึ้นในช่วงหลายปีที่ผ่านมา มีผู้เข้าร่วมจำนวนมาก สถิติก่อนหน้านี้ตั้งไว้เมื่อปี ค.ศ. 2019 โดยมี 40 ทีมจาก 23 ประเทศ
ทีมชาย 30 ทีมและทีมหญิง 23 ทีมได้ลงทะเบียนเข้าร่วมการแข่งขันทีมชาติ 3x3 ครั้งแรกสำหรับทีมที่อยู่ในเอเชียและโอเชียเนีย การจับสลากหลักเริ่มในวันที่สามของการแข่งขันโดยมีจำนวนทีมเท่ากัน (12) จากแต่ละเพศ
ยามาดะคุงกับแม่มดทั้งเจ็ด

ยามาดะคุงกับแม่มดทั้งเจ็ด (ญี่ปุ่น: 山田くんと７人の魔女, โรมาจิ: Yamada-kun to Nananin no Majo)เป็นซีรีส์มังงะญี่ปุ่น ที่เขียนและวาดภาพประกอบโดยมิกิ โยชิกาวะ (吉河 美希) ตีพิมพ์ต่อเนื่องใน "โชเน็นแม็กกาซีน" นิตยสารโชเน็งของสำนักพิมพ์โคดันชะ ตั้งแต่เดือนกุมภาพันธ์ 2012 ถึงกุมภาพันธ์ 2017 โดยรวบรวมเป็นฉบับรวมเล่ม (ทังโกบง) ได้ทั้งหมด 28 เล่ม ซีรีส์นี้เผยแพร่ในรูปแบบดิจิทัลเป็นภาษาอังกฤษโดย Crunchyroll เริ่มในปี 2013 และได้รับอนุญาตในอเมริกาเหนือโดย Kodansha USA ในปี 2015
ละครโทรทัศน์ที่ดัดแปลงจากมังงะจำนวน 8 ตอนออกอากาศทางฟูจิทีวี ตั้งแต่เดือนสิงหาคมถึงกันยายน 2013 ซีรีส์อนิเมะโทรทัศน์ความยาว 12 ตอนซึ่งดัดแปลงโดยไลเดนฟิมส์ ออกอากาศตั้งแต่เดือนเมษายนถึงมิถุนายน 2015
เนื้อเรื่อง.
ริว ยามาดะ (山田 竜) เป็นที่รู้จักในฐานะนักเรียนเกเรในโรงเรียนมัธยมปลาย เขาเบื่อการเรียนหลังจากเรียนหนังสือมา 1 ปี วันหนึ่ง เขาบังเอิญตกจากบันไดกระแทกใส่อูราระ ชิราอิชิ (白石 うらら) นักเรียนเก่งของโรงเรียน ยามาดะตื่นขึ้นมาและพบว่าเขาสลับร่างกับเธอ ทั้งสองพยายามกลับคืนร่างของพวกเขาและพบว่าการจูบทำให้เกิดการสลับร่าง ตามคำแนะนำของ โทราโนะซูเกะ มิยามูระ รองประธานสภานักเรียน พวกเขาฟื้นฟูชมรมวิจัยปรากฏการณ์เหนือธรรมชาติ มิยาบิ อิโต สาวผู้หลงใหลในปรากฏการณ์เหนือธรรมชาติ เข้าร่วมชมรมในเวลาต่อมา ชมรมพบกับ "แม่มด" อีกกลุ่มที่มีพลังพิเศษแตกต่างกัน ซึ่งสามารถปลุกพลังได้ด้วยการจูบที่ริมฝีปาก
กระแสตอบรับ.
ภายในเดือนกุมภาพันธ์ 2017 มังงะมียอดขายมากกว่า 3.85 ล้านเล่มในญี่ปุ่น
โรงอุปรากรและบัลเลต์แห่งรัฐชูวัช

โรงอุปรากรและบัลเลต์แห่งรัฐชูวัช  เป็นโรงอุปรากรและโรงละครบัลเลต์ในนครเชบอกซารี สาธารณรัฐชูวัช ประเทศรัสเซีย
ทุก ๆ ปี ที่โรงอุปรากรมีกาาจัดเทศกาลการปสดงอุปรากรนานาชาติในชื่อของมักชิม มีไฮลอฟ ซึ่งจัดเป็นประจำมาตั้งแต่ปี 1991 นอกจากนี้ยังมีเทศกาลแสดงบัลเลต์นานาชาติประจำปีมาตั้งแต่ปี 1997, การแข่งขันนักร้องอุปรากรรุ่นใหม่ตั้งแต่ปี 2010 และเทศกาลโอเปอเรตตา (Operetta) ตั้งแต่ปี 2010 ทั้งหมดนี้ล้วนเป็นส่วนหนึ่งของมรดกทางวัฒนธรรมในชูวัช
โรงอุปรากรนี้เปิดให้บริการครั้งแรกในปี 1960 โดยมีการแสดงอุปรากรรอบปฐมทัศน์คือเรื่อง "ชีฟวาร์มัน"  โดยเอฟ วาซีเลฟ (F. Vasilev) ผู้ประเดิมตำแหน่งผู้อำนวยการโรงละครคือบอริส มรร์คอฟ
หอคอยอาวาลา

หอคอยอาวาลา  เป็นหอกระจายสัญญาณความสูง ตั้งอยู่บนเขาอาวาลา ในกรุงเบลเกรด ประเทศเซอร์เบีย หอคอยเดิมสร้างแล้วเสร็จในปี 1965 และถูกทำลายลงเมื่อวันที่ 29 เมษายน 1999 ระหว่างการทิ้งระเบิดในยูโกสลาเวียโดยเนโท หอคอยสร้างขึ้นใหม่ในปี 2006 และเปิดใช้อย่างเป็นทางการในปี 2010
ประวัติศาสตร์.
หอคอยเดิม.
หอคอยเป็นผลงานออกแบบโดยสถาปนิกอุย์ลเยชา บอกูนอวิช, สะลอบอดัน ยันชิช และวิศวกร มีลัน เคิร์ซทิช (Milan Krstić) ก่อสร้างโดยบริษัทรัด ("Rad") เริ่มต้นก่อสร้างเมื่อวันที่ 14 ตุลาคม 1961 ใช้เวลาก่อสร้างนานสี่ปี แล้วเสร็จในปี 1965 ด้วยน้ำหนัก และมีจุดสังเกตการณ์บริเวณความสูง ถึง เข้าถึงได้ที่ลิฟต์โดยสารจากความสูง แปลนตัดขวางของหอคอยนี้เป็นรูปสามเหลี่ยมด้านเท่า ถือเป็นหอคอยเดียวในโลกที่เป็นลักษณะนี้ รวมถึงลักษณะของหอคอยซึ่งมีขารับน้ำหนักแทนที่การฝังลงไปในดิน ก็ถือว่ามีไม่กี่หอคอยในโลกที่ทำเช่นนี้เช่นกัน ลักษณะขาของหอคอยเป็นลักษณะสามขา ซึ่งสอดคล้องกับสัญลักษณ์แทนเก้สอี้สามขาของเซอร์เบียที่เรียกว่าทรอนอชัซ ("tronožac")
ยอดสุดของหอคอยเป็นเสากระจายสัญญาณซึ่งแรกเริ่มใช้ส่งสัญญาณโทรทัศน์ขาวดำ ก่อนจะเปลี่ยนมาเป็นเสาสัญญาณโทรทัศน์สีในปี 1971 ต่อมายังมีการกระจายสัญญาณโทรทัศน์ดิจิทัลภาคพื้นดินเป็นครั้งแรกในเซอร์เบียจากหอคอยนี้ด้วย
การทำลายในปี 1999.
หอคอยอาวาลาถูกทำลายลงมาในวันที่ 29 เมษายน 1999 จากการทิ้งระเบิดทางอากาศในกรุงเบลเกรดโดยเนโท ในส่วนหนึ่งของปฏิบัติการเพื่อปิดการแพร่สัญญาณจากองค์การวิทยุโทรทัศน์เซอร์เบีย (RTS) เป็นการถาวรตลอดช่วงสงคราม หอคอยนี้ถือเป็นหนึ่งในสิ่งปลูกสร้างที่ใหญ่ที่สุดที่ถูกทำลายโดยเนโทในระหว่างสงคราม ระเบิดที่ใช้ในการทำลายคือระเบิดนำทางด้วยเลเซอร์ GBU-27 ซึ่งระเบิดใส่ขาหนึ่งของหอคอย ทำให้หอคอยถล่มลงมาทั้งหมด
หอคอยเดิมนี้ถือเป็นจุดหมายตาของเบลเกรด และยังเป็นสัญลักษณ์และความภาคภูมิใจหนึ่งของเซอร์เบียไปจนถึงของยูโกสลาเวีย
การก่อสร้างใหม่.
แนวคิดำารสร้างหอคอยขึ้นมาใหม่ด้วยลักษณะเดิมทั้งหมดบนจุดเดิมที่ถูกทิ้งระเบิดไปนั้นเริ่มต้นมาจากสมาคมนักหนังสือพิมพ์เซอร์เบีย (Journalists' Association of Serbia) ในปลายปี 2002 และในต้นปี 2004 RTS ได้เข้าร่วมกับแนวคิดนี้ โดยจัดารรณรงค์ทางสื่อเพื่อระดมทุน และยังได้รับการสนับสนุนโดยคนสำคัญของเซอร์เบียจากหลายภาคส่วนและอุตสาหกรรม มีการประมาณว่ามีคนมีส่วนร่วมผ่านช่องทางต่าง ๆ ในการระดมทุนก่อสร้างหอคอยใหม่รวมแล้วกว่าหนึ่งล้านคน ด้วยเงินระดมทุนรวมแล้วมากกว่า 1 ล้านยูโร
ซากปรักหักพังเดิมเริ่มต้นขนย้ายออกจากพื้นที่ในปี 2005 โดยรวมซากของหอเดิมที่ต้องขนย้ายออกราวหนึ่งตัน จากนั้นในปี 2006 ได้มีการตรวจสอบทางธรณีวิทยาเพื่อเตรียมการก่อสร้าง หอคอยสร้างแล้วเสร็จในปี 2009 ล่าช้าจากกำหนดการเดิมในปี 2008 ไป ตรงกับการครบรอบสิบปีที่หอคอยถูกทำลาย
พิธีเปิดมีขึ้นในวันที่ 21 เมษายน 2010 ด้วยความสูงสุดท้ายของหอคอยที่ สูงขึ้นจากเดิม โดยส่วนหอกระจายสัญญาณสูง 
ในปัจจุบัน.
ในปี 2016 มีรายงานจำนวนผู้เข้าเยี่ยมชมหอคอยอยู่ที่ 137,000 คน 155,000 in 2017 และเพิ่มเป็น 185,000 คนในปี 2018 ในปี 2017 ได้มีการเปิดตัวหมู่อาคารสนับสนุนการท่องเที่ยวใต้หอคอย ซึ่งมีทั้งภัตตาคาร ส่วนจัดแสดงทางชาติพันธุ์ ร้านของฝาก และลานกีฬา รวมถึงยังมีการติดตั้งภาพพิมพ์คอนกรีต 105 ภาพแสดงรูปบุคคลที่มีส่วนร่วมใยการช่วยก่อสร้างหอคอยใหม่ เช่น นอวัค จอคอวิค และอานา จอคอวิค
เซียนเฉินโหลว

เซียนเฉินโหลว  เป็นสิ่งปลูกสร้างทรงศาลา ตั้งอยู่ในเมืองเจี้ยซิว มณฑลชานซี ประเทศจีน ศาลานี้สร้างขึ้นในสมัยราชวงศ์ซ่งเพื่อเป็นศาลาการแสดง ส่วนหนึ่งของหมู่อาคารที่รวมกันเป็นวิหารของศาสนาโซโรอัสเตอร์
แม้ว่าตัววิหารโซโรอัสเตอร์ต่อมาได้ถูกทำลายลงเพื่อสร้างเป็นอารามเต๋าขึ้นมาแทน แต่ศาลานี้ยังคงอยู่มาถึงปัจจุบัน และถือว่าเป็นสิ่งปลูกสร้างของโซโรอัสเตอร์แห่งเดียวที่ยังหลงเหลือในประเทศจีน และได้รับการขึ้นทะเบียนโบราณสถานสำคัญภายใต้การคุ้มครองระดับชาติในปี 1996
กัลปา

กัลปา (อักษรโรมัน: Kalpa) เป็นหมู่บ้านเล็ก ๆ ในที่ราบลุ่มแม่น้ำสุตเลช เหนือเรกโกงเปว เขตอำเภอกินเนาร์ รัฐหิมาจัลประเทศ ประเทศอินเดีย ในพื้นที่เทือกเขาหิมาลัยเขตอินเดีย กัลปาเป็นที่อยู่อาศัยของชาวกินเนาร์และเป็นที่รู้จักจากการเพาะปลูกแอปเปิล ชาวกินเนาร์ในกัลปานับถือศาสนาผสมระหว่างศาสนาฮินดูกับศาสนาพุทธ ดังที่ปรากฏเป็นเทพเจ้าของทั้งสองศาสนาในศาสนสถานต่าง ๆ ทั่วหมู่บ้านกัลปา อัตราการรู้หนังสทอของกลัปาอยู่ที่ 83.75% นอกจากนี้ กัลปายังเป็นที่รู้จักในฐานะบ้านเกิดของ ศยาม สรัน เนคี ผู้ที่ลงคะแนนเสียงเลือกตั้งคนแรกของอินเดีย
กัลปาตั้งอยู่ที่พิกัด และมีความสูงเฉลี่ย 2,960 เมตรจากระดับน้ำทะเล ตั้งอยู่ห่างไป 265 กิโลเมตรจากศิมลา หมู่บ้านตั้งอยู่บนเชิงเขาในเทือกเขาไกรลาศส่วนกินเนาร์
ซันตาเวร์นา

ซันตาเวร์นา  คือแหล่งโบราณคดีหินใหญ่ที่ตั้งอยู่บนเกาะโกโซ ประเทศมอลตา บริเวณนี้เคยเป็นที่ตั้งของหมู่บ้านยุคก่อนประวัติศาสตร์และวิหารหินใหญ่ แม้ว่าวิหารจะอยู่ในสภาพทรุดโทรมในปัจจุบัน แต่ในสมัยโบราณน่าจะเป็นวิหารที่สำคัญที่สุดแห่งหนึ่งในกลุ่มเกาะมอลตา ชื่อ "ซันตาเวร์นา" นั้นมาจากชื่อของโบสถ์น้อยหลังหนึ่งที่สร้างขึ้นเพื่ออุทิศแด่นักบุญเวเนราและครั้งหนึ่งเคยตั้งอยู่ใกล้วิหาร
แหล่ง.
ในอดีต ซันตาเวร์นาเป็นที่ตั้งของหมู่บ้านยุคก่อนประวัติศาสตร์แห่งหนึ่ง เศษเครื่องดินเผาที่เก่าแก่ที่สุดเท่าที่พบมีอายุย้อนไปถึงระยะอาร์ดาลัมเมื่อราว 5,000 ปีก่อนคริสต์ศักราช ส่วนวิหารนั้นได้รับการสร้างขึ้นในช่วงหลายศตวรรษต่อมา มีผังเป็นรูปดอกจิกตามแบบฉบับของยุคสมัยนั้น ในยุครุ่งเรือง ซันตาเวร์นาน่าจะเป็นวิหารที่มีความสำคัญเทียบเท่ากับวิหารใหญ่อื่น ๆ อย่างจกันตียา, ฮาจาร์อีม และฮัลตาร์ชีนเป็นต้น
ในปัจจุบัน สิ่งที่หลงเหลืออยู่ของวิหารมีเพียงบล็อกหินใหญ่ตั้งตรง 3 บล็อก บล็อกหินใหญ่แนวนอนอีก 3 บล็อกที่เรียงรายอยู่ทางทิศตะวันออก และพื้นดินเดิม ทั้งหมดนี้ช่วยให้มองเห็นเค้าโครงดั้งเดิมของวิหารได้
การขุดค้น.
โครงสร้างหินใหญ่ที่ซันตาเวร์นาได้รับการค้นพบโดยนิโคลา ซาอีด คนงานของกรมโยธาธิการมอลตา มานูเอล มากรี นักโบราณคดีชาวมอลตา ได้จดบันทึกถึงแหล่งนี้เช่นกันในช่วงต้นคริสต์ศตวรรษที่ 20 พื้นที่แห่งนี้ได้รับการขุดค้นใน ค.ศ. 1911 โดยทอมัส แอชบี และอาร์. เอ็น. แบรดลีย์ นักโบราณคดีชาวสหราชอาณาจักร ระหว่างการขุดค้น พบโครงกระดูกสมบูรณ์ 2 โครง และโครงกระดูกไม่สมบูรณ์อีกหลายโครงซึ่งรวมถึงโครงกระดูกเด็ก 1 โครง นอกจากนี้ยังพบเครื่องมือเครื่องใช้ขนาดเล็กจำนวนมาก
ซากปรักหักพังเหล่านี้มีชื่อรวมอยู่ในรายการโบราณวัตถุสถานมอลตา ค.ศ. 1925 จากนั้นใน ค.ศ. 1961 เดวิด เอช. ทรัมป์ นักโบราณคดีชาวสหราชอาณาจักร ได้ดำเนินการขุดค้นอีกครั้ง ครั้งนี้มีการค้นพบซากหมู่บ้านยุคก่อนประวัติศาสตร์ที่ตั้งอยู่ก่อนการสร้างวิหาร การขุดค้นเพิ่มเติมอย่างกว้างขวางซึ่งได้รับทุนสนับสนุนจากสภาวิจัยยุโรปใน ค.ศ. 2015 เผยให้เห็นผังวิหารที่มีมุขโค้ง 5 มุขจากระยะอาร์ดาลัม หลักฐานเพิ่มเติมของการตั้งถิ่นฐานก่อนหน้านี้ รวมถึงตัวอย่างกระดูกสัตว์โบราณ ข้าวสาลี ข้าวบาร์เลย์ และเมล็ดพืชตระกูลถั่ว
เอสโกลีนญา ดู โปรเฟสโซร ไรมุนดู (ละครโทรทัศน์ พ.ศ. 2558)

เอสโกลีนญา ดู โปรเฟสโซร ไรมุนดู  เป็นซีรีส์โทรทัศน์แนวตลกของบราซิล สร้างโดย บรูนู มาซเซอู และนีซู แนตู อิงจากซีรีส์โทรทัศน์ชื่อเดียวกันปี พ.ศ. 2533 โดย ฮาโรลดู บาร์บอซา และชีกู อันีซียู ออกอากาศทางช่องคานาล วีวา เมื่อวันที่ 23 พฤศจิกายน พ.ศ. 2558 ถึงวันที่ 6 พฤศจิกายน พ.ศ. 2563
อารามลาชัง

อารามลาชัง (ทิเบต: བླ་བྲང་བཀྲ་ཤིས་འཁྱིལ་, ไวลี: "bla-brang bkra-shis-'khyil"; Labrang Monastery) เป็นหนึ่งในหกอารามสำคัญของนิกายเกอลุกปะในศาสนาพุทธแบบทิเบต ตั้งอยู่ริมแม่น้ำต้าเซี้ยะ ซึ่งเป็นแม่น้ำสาขาของแม่น้ำเหลือง ในมณฑลเซียะเหอ, เขตปกครองตนเองกันนัน แคว้นกังซก ในเขตวัฒนธรรมอัมโด อารามนี้มีภิกษุจำพรรษาอยู่มากที่สุดนอกเขตปกครองตนเองทิเบต 
อารามสถาปนาขึ้นในปี 1709 โดยยัมยังเจอปะคนที่หนึ่ง งาวังซโยนดรยู 
ในระหว่างการประท้วงเรียกร้องเอกราชทิเบตในเดือนมีนาคม 2008 ตำรวจควบคุมฝูงชนทำการเข้าล้อมอาราม และเจ้าหน้าที่จากกองทัพปิดถนนทางเข้าออกอาราม ภิกษุภายในอารามถูกจำกัดไว้ภายในและจับกุมโดยทางการจีน
อุทกภัยในรัฐฮิวกรังจีดูซูว พ.ศ. 2567

ตั้งแต่วันที่ 29 เมษายน 2024 เกิดอุทกภัยรุนแรงจากฝนและพายุหนักในพื้นที่รัฐฮิวกรังจีดูซูว ประเทศบราซิล เป็นผลให้มีผู้เสียชีวิตอย่างต่ำหนึ่งร้อยราย เกิดดินถล่มในหลายพื้นที่ และเป็นผลให้มีเขื่อนถล่มหนึ่งแห่ง อุทกภัยนี้ถือว่าเลวร้ายที่สุดในบราซิลในรอบ 80 ปี
มีผู้คนกว่า 500,000 คนที่ถูกตัดขาดจากไฟฟ้าและน้ำสะอาด และมีความเสียหายจากอุทกภัยใน 401 จาก 497 เทศบาลของรัฐ สะพานและถนนจำนวนมากพังทลาย ทำให้การขนส่งถูกตัดขาด และการสื่อสารทางอินเทอร์เน็ตกับบริการสัญญาณโทรศัทพ์ถูกตัดขาดเช่นกันในมากกว่า 85 เขตเทศบาล ทั้งสามผู้ให้บริการเครือข่ายโทรศัพท์และอินเทอร์เน็ต (TIM, วีโว และกลาโร) ได้รับผลกระทบจากอุทกภัยนี้ และเปิดให้ลูกค้าของตนใช้บริการโรมมิงได้โดยไม่คิดค่าใช้จ่ายชั่วคราว
กันเทวิหาร

กันเทวิหารยะ  เป็นวัดพุทธสำคัญในอำเภอกฬุตระ ประเทศศรีลังกา ชื่อของวัดมีความหมายว่าวิหารบนเขา เนื่องจากที่ตั้งบนเขาใกล้กับเมืองอลุตคมะ วัดนี้ได้รับการขึ้นทะเบียนแหล่งโบราณคดีภายใต้การอนุรักษ์โดยรัฐบาลศรีลังกา
วัดนี้สถาปนาขึ้นโดยพระกรปคละ เทวมิตตเถโร (Karapagala Dewamitta Thero) ในปี 1734 ภาบใต้การดูแลของพระอุฑุคมะ จันทรสรเถโร (Udugama Chandrasara thero) เจ้าอาวาทของคลปตะราชมหาวิหารในเวลานั้น และศิษย์ของพระเวฬิวิฏศรีสรณังกรเถโร ในปี 1904 ได้มีการสร้างโรงเรียนสอนศาสนาพุทธขึ้นสำหรับพระสงฆ์ในชื่อ เกษตรรามปิริเวณ (Kshethrarama Pirivena) ในบริเวณวัด ภายใต้การนำโดยพระหิกกฑุเวศรีสุมงคลเถโร
ถาวรวัตถุโบราณที่สำคัญของวัดมีทั้งสถูป, ต้นโพธิ์ และผนังล้อมรอบเป็นรูปแปดเหลี่ยม โดยต้นโพธิ์นี้เชื่อกันว่ามีอายุมากกว่า 300 ปี ส่วนพระสถูปองค์ใหญ่สร้างขึ้นในปี 1935 เพื่อครอบพระสถูปองค์เดิมที่สร้างขึ้นโดยพระอุฑุคมจันทรสรเถโรในปี 1783 ถาวรวัตถุอื่น ๆ ได้แก่ ห้องพระบรมธาตุ (Relic Chamber) ซึ่งเชื่อว่าเป็นสิ่งปลูกสร้างที่เก่าแก่ที่สุดในวัด, ห้องเก็บรักษาพระพุทธรูป, อุปุลวนเทวาลยะ และเทวาละอื่น ๆ เช่น กตรคัมเทวาลยะ และปัตตินิเทวาลยะ
ในปี 2002 ยังมีการเริ่มก่อสร้างพระพุทธรูปปางประทับสมาธิภูมิปรรศมุทรา ก่อสร้างแล้วเสร็จในปี 2007 ด้วยความสูง ถือเป็นหนึ่งในพระพุทธรูปประทับนั่งที่สูงที่สุดในโลก
กือบึสโวนิงเงิน

กือบึสโวนิงเงิน  หรือ บ้านลูกบาศก์  เป็นชุดบ้านล้ำสมัยที่สร้างขึ้นในเฮลมอนด์และโรตเตอร์ดัม ประเทศเนเธอร์แลนด์ ผลงานออกแบบโดยสถาปนิกปีต โบลม โดยมีรากฐานจากแนวคิด "การอยู่อาศัยกันเป็นหลังคาของเมือง" (urban roof) หรือกล่าวคือเป็นที่อยู่อาศัยความหนาแน่นสูงที่มีพื้นที่ว่างเพียงพอบนชั้นพื้น เป้าหมายหลักคือการใช้พื้นที่ภายในให้เกิดประโยชน์สูงสุด การออกแบบของเขาเป็นภาพแทนของหมู่บ้านในเมือง โดยที่แต่ละบ้านเป็นดั่งต้นไม้ และเมื่อแต่ละบ้านอยู่รวมกันก็กลายเป็นป่าไม้ แนวคิดสำคัญของการสร้างที่อยู่อาศัยกลุ่มนี้คือเพื่อใช้พื้นที่ภายในให้เกิดประโยชน์สูงสุดต่อการใข้สอยและอยู่อาศัยของลูกบ้าน
เฮลมอนด์.
ในปี 1972 ปีต โบลม ได้นับมอบหมายให้ออกแบบสร้างพื้นที่ว่างในย่านใจกลางเมืองเฮลมอนด์ โบลมเสนอโครงการบ้านผสมผสานสถาบันทางวัฒนธรรม การออกแบบบ้านลูกบาศก์ในเฮลมอนด์จึงออกมาเป็นบ้าย 188 หลัง (หรือเรียกเป็นป่าไม้) ที่ล้อมรอบโรงละครตรงกลาง อย่างไรก็ตามเมื่อลานจอดรถใต้ดินถูกถอดออกจากแผนเดิม จำนวนบ้านภายในลดเหลือเพียง 60 หลัง ทั้งนี้ รัฐบาลท้องถิ่นไม่ได้วางใจนักโครงการของเขา ฮันส์ เกรยเติร์ส ได้ทำการสนับสนุนเงินทุนก่อสร้างบ้านลูกบาศก์ 3 หลังสำหรับทดลองในปี 1974 ที่วิลเฮลมีนาลาน  โครงการนี้ได้รับสถานะ 'ที่อยู่อาศัยเพื่อการทดลอง' โดยรัฐบาลแห่งชาติ ซึ่งมีส่วนช่วยในการสร้างเตอาเตอร์เอิตสเปลเฮยส์  ที่ด้านหน้าล้อมรอบด้วยบ้านลูกบาศก์ 18 หลัง ขึ้นที่ปีตโบลมไปลน์  ในปี 1977 โรงละครดังกล่าวถูกเพลิงไหม้เสียหายในปี 2011
โรตเตอร์ดัม.
โครงการบ้านลูกบาศก์ในโรตเตอร์ดัมตั้งอยู่บนถนนโอเฟอร์บลาก  อยู่ด้านบนสถานีรถไฟใต้ดินบลาก แผนเดิมในปี 1977 จะสร้าง 55 หลัง กระนั้นไม่ใช่ทุกหลังที่ได้รับการก่อสร้าง ภายหลังผู้อยู่อาศัยในบ้านลูกบาศก์ที่โอเฟอร์บลากถูกรบกวนบ่อยครั้งจากผู้ที่เดินทางมาเยี่ยมชม จึงมีผู้อยู่อาศัยรายหนึ่งเปิดบ้านลูกบาศก์แบบเปิดให้ผู้เยี่ยมชมสามารถเดินทางเข้ามาภายในได้ รวมถึงยังจัดนำชมภายในบ้านดังกล่าวด้วย
ในปี 2009 บางส่วนถูกแปรสภาพเป็นโฮสเทลในเครือ 
โทรอนโต.
ในปี 1996 มีการสร้างบ้านลูกบาศก์เป็นกระจุกสามหลังขึ้นบนถนนอีสเทิร์น  ในโทรอนโต ผลงานโดยสถาปนิกเบน คุตเนอร์  และเจฟฟ์ บราวน์  โดยได้รับแรงบันดาลใจจากบ้านลูกบาศก์เดิมในโรตเตอร์ดัม ในปี 2018 ที่ดินที่สร้างบ้านเหล่านี้ในโทรอนโตถูกขายเพื่อพัฒนาที่ดิน โครงสร้างเดิมคาดว่าจะย้ายไปไว้ที่อื่น
จันทร์เร้นในคืนฝนพรำ

จันทร์เร้นในคืนฝนพรำ (ญี่ปุ่น: 雨夜の月, โรมาจิ: Amayo no Tsuki) เป็นซีรีส์มังงะญี่ปุ่นที่เขียนและวาดภาพโดย คุซึชิโระ เริ่มตีพิมพ์เป็นตอนบนเว็บไซต์นิตยสาร "Comic Days" ของสำนักพิมพ์โคดันชะในเดือนมิถุนายน พ.ศ. 2564 และรวมเล่ม (ทังโกบง) ทั้งหมด 6 เล่ม ณ เดือนมกราคม พ.ศ. 2567
สื่อตีพิมพ์.
"จันทร์เร้นในคืนฝนพรำ"เขียนและวาดภาพโดยคุซึชิโระ ได้เริ่มตีพิมพ์บนเว็บไซต์มังงะนิตยสาร "Comic Days" ของสำนักพิมพ์โคดันชะ 12 มิถุนายน พ.ศ. 2564 รวมเล่ม(ทังโกบง)ทังหมด 6 เล่ม ณ วันที่ 18 มกราคม พ.ศ. 2567
ในระหว่าง การหารือ อนิเมะเอ็นวายซี 2022 Kodansha USA ได้ประกาศว่าพวกเขาได้รับลิขสิทธิ์มังงะสำหรับเผยแพร่ในฤดูใบไม้ร่วงปี 2023
เล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 20 ตุลาคม 2021</td><td></td><td>5 กันยายน 2023</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 18 มีนาคม 2022</td><td></td><td>7 พฤศจิกายน 2023</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 20 กันยายน 2022</td><td></td><td>6 กุมภาพันธ์ 2024</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 20 มีนาคม 2023</td><td></td><td>26 มีนาคม 2024</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 18 สิงหาคม 2023</td><td></td><td>11 มิถุนายน 2024</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 18 มกราคม 2024</td><td></td><td>—</td><td>—</td></tr>
</table>
อนิเมะ.
มีประกาศประกาศสร้างเป็นซีรีส์อนิเมะโทรทัศน์เมื่อวันที่ 16 พฤศจิกายน พ.ศ. 2567
เบเนบิซิออน

เบเนบิซิออน  เป็นเครือข่ายโทรทัศน์ของเวเนซุเอลากลุ่มซิสเนรอสเป็นเจ้าของ ก่อตั้งเมื่อวันที่ 1 มีนาคม พ.ศ. 2504 โดยดิเอโก ซิสเนรอส
เบเนบิซิออนเป็นหนึ่งในผู้ผลิตเทเลโนเวลารายใหญ่ร่วมกับเตเลบิซา เตอูเบ อัซเตกา เตเลมุนโด การาโกลเตเลบิซิออน เอเรเซเอเน เตเลบิซิออน เอบีเอส-ซีบีเอ็น จีเอ็มเอ เน็ตเวิร์ค และช่อง 3 เอชดี
ดอกเตอร์ไคลแมกซ์ ปุจฉาพาเสียว

ดอกเตอร์ไคลแมกซ์ ปุจฉาพาเสียว เป็นซีรีส์ไทยแนวคอมเมดี้-ดรามา ปี 2567 จากการกำกับและการเขียนบทของ คงเดช จาตุรันต์รัศมี และไพรัช คุ้มวัน ซึ่งสำหรับผู้กำกับคงเดช จาตุรันต์รัศมี แล้วนี่เป็นงานกำกับซีรีส์เป็นครั้งแรกของเขา นำแสดงโดย ฉันทวิชช์ ธนะเสวี และ อรัชพร โภคินภากร ออกอากาศตอนแรกในวันที่ 13 มิถุนายน พ.ศ. 2567
เรื่องย่อ.
เป็นเรื่องราวของ หมอนัท (ฉันทวิชช์ ธนะเสวี) หมอหนุ่มด้านผิวหนังและกามโรค ซึ่งมีชีวิตแต่งงานที่สวยงามและสมบูรณ์แบบกับ ตุ๊กตา (เฌอมาวีร์ สุวรรณภาณุโชค) ภรรยาผู้เพียบพร้อม โดยหมอนัทมีความฝันอยากจะเป็นนักเขียนนวนิยายแนวผจญภัยที่ได้รับการตีพิมพ์ แต่โชคชะตาเล่นตลกเมื่อเขาต้องจับพลัดจับผลูกลายมาเป็นคอลัมนิสต์ประจำคอลัมน์ ปุจฉาพาเสียว ภายใต้นามปากกา ดอกเตอร์ไคลแมกซ์ ตอบปัญหาเรื่องเซ็กส์ในหลากประเด็น ทำให้เขาได้พบกับ ลินดา (อรัชพร โภคินภากร) สาวสวยสุดเซ็กซี่ หัวหน้าฝ่ายศิลป์ของสำนักพิมพ์ที่หมอนัทต้องส่งต้นฉบับคอลัมน์ ซึ่งการพบกันของหมอนัทและลินดาในครั้งนี้อาจจะสั่นคลอนชีวิตคู่ของหมอนัทและตุ๊กตา รวมถึงทำลายครอบครัวผู้ดีเก่าของหมอนัทด้วย
เป็นหมอที่ใช้นามปากกาว่าดร. ไคลแมกซ์ ในการตอบคำถามปัญหาทางเพศในหนังสือพิมพ์ หมอนัทเป็นนายแพทย์ผิวหนังและกามโรคที่มีความฝันอยากเป็นนักเขียนนวนิยายแนวผจญภัยที่ได้รับการตีพิมพ์ แต่ดันจับพลัดจับผลูมาเป็นคุณหมอนักเขียนคอลัมน์โดยไม่ตั้งใจ ซึ่งการเป็นคอลัมนิสต์ ทำให้หมอนัทได้พบกับลินดาหัวหน้าฝ่ายศิลป์ ที่สํานักพิมพ์ การโคจรมาเจอกันของเขาและเธอ ไม่เพียงแต่สั่นคลอนชีวิตการแต่งงาน ของหมอนัทและตุ๊กตาภรรยาผู้เพียบพร้อม แต่ยังอาจทําลายครอบครัวของเขา
วิเลิศ ภูริวัชร

ศาสตราจารย์ วิเลิศ ภูริวัชร (เกิด 29 กุมภาพันธ์ พ.ศ. 2511) เป็นนักวิชาการชาวไทย ปัจจุบันดำรงตำแหน่งอธิการบดีจุฬาลงกรณ์มหาวิทยาลัย เคยดำรงตำแหน่งสำคัญ ๆ เช่น คณบดีคณะพาณิชยศาสตร์และการบัญชี และกรรมการสภามหาวิทยาลัย รวมถึงเคยเป็นคอลัมนิสต์หนังสือพิมพ์กรุงเทพธุรกิจ นอกจากนี้ยังดำรงตำแหน่งกรรมการอิสระในบริษัทมหาชนจำกัด เช่น บริษัท เซ็น คอร์ปอเรชั่น กรุ๊ป จำกัด (มหาชน) บริษัท กิจเจริญ เอ็นจิเนียริ่ง อีเลคทริค จำกัด (มหาชน)
ประวัติ.
วิเลิศ ภูริวัชร เกิดเมื่อวันที่ 29 กุมภาพันธ์ พ.ศ. 2511 สำเร็จการศึกษาระดับปริญญาตรี บริหารธุรกิจบัณฑิต (เกียรตินิยม) (สาขาการเงินและการธนาคาร) จากคณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโทในสาขา Public and Private Management (MPPM) และ Business Administration (MBA) มหาวิทยาลัยเยล สหรัฐอเมริกา และสำเร็จการศึกษาระดับปริญญาเอก (Doctor of Philosophy, D.phil. (Oxon)) ในสาขา Management Studies จากมหาวิทยาลัยออกซฟอร์ด สหราชอาณาจักร
การทำงานในตำแหน่งอธิการบดีในช่วงแรก.
เมื่อวันที่ 25 เมษายน พ.ศ. 2567 สภาจุฬางกรณ์มหาวิทยาลัยมีมติแต่งตั้งให้เป็นผู้รักษาการแทนอธิการบดีจุฬาลงกรณ์มหาวิทยาลัย ตั้งแต่วันที่ 18 พฤษภาคม พ.ศ. 2567 เป็นต้นไป แทนศาสตราจารย์ บัณฑิต เอื้ออาภรณ์ ที่ดำรงตำแหน่งครบวาระ และได้รับโปรดเกล้าฯ แต่งตั้งให้ดำรงตำแหน่งอธิการบดีจุฬาลงกรณ์มหาวิทยาลัย ตั้งแต่วันที่ 30 มิถุนายน พ.ศ. 2567
คณบดีคณะพาณิชย์ศาสตร์และการบัญชี.
ในการทำงานในตำแหน่งคณบดีคณะพาณิชย์ศาสตร์และการบัญชี วิเลิศ เคยให้สัมภาษณ์กับนิตยสารฟอบส์ ประเทศไทย เกี่ยวกับการบริหารคณะพาณิชย์ศาสตร์และการบัญชีไว้ว่า ต้องการแสดงให้เห็นว่าสถาบันในประเทศไทยมีคุณภาพเท่าเทียมกับนานาชาติ โดยได้รับการประเมินจาก Association to Advance Collegiate Schools of Business (AACSB), Association of MBAs (AMBA) และ The EFMD Quality Improvement System (EQUIS) จนคณะพาณิชย์ศาสตร์และการบัญชี ได้รับการประกาศเป็น "The Top Business School with Triple Crown Accreditation"
นัศร์ อะบูซัยด์

นัศร์ ฮามิด อะบูซัยด์ (10 กรกฎาคม ค.ศ. 1943 – 5 กรกฎาคม ค.ศ. 2010) เป็นนักคิดอัลกุรอาน นักเขียน นักวิชาการชาวอียิปต์ และหนึ่งในนักเทววิทยาเสรีนิยมในศาสนาอิสลามชั้นนำ เขามีชื่อเสียงจากโครงการมนุษยนิยมในอรรถปริวรรตศาสตร์กุรอานที่ "ท้าทายมุมมองกระแสหลัก" ของอัลกุรอาน ก่อให้เกิด "ข้อโต้แย้งและประเด็นพิพาท" แม้ว่าซัยด์ไม่ปฏิเสธว่าอัลกุรอานมาจากพระผู้เป็นเจ้า เขาโต้แย้งว่าอัลกุรอานเป็น "ผลผลิตทางวัฒนธรรม" ที่ต้องอ่านในมุมมองของภาษาและวัฒนธรรมอาหรับในคริสต์ศตวรรษที่ 7 และสามารถตีความได้มากกว่าหนึ่งแบบ เขายังวิจารณ์การใช้ศาสนาเพื่อใช้อำนาจทางการเมือง ใน ค.ศ. 1995 ศาลชะรีอะฮ์อียิปต์ประกาศให้เขาเป็นคนตกศาสนา นั่นทำให้เขามีความเสี่ยงต่อการถูกฆ่า และหลบหนีจากอียิปต์ในไม่กี่สัปดาห์ต่อมา ภายหลังกลับมายังอียิปต์แบบเงียบ ๆ แล้วเสียชีวิตที่นั่น
อะบูซัยด์ได้รับการเรียกขานเป็นหนึ่งในบุคคล "ชื่อใหญ่" ในธรรมเนียมทางปัญญาของชาวอาหรับหลัง ค.ศ. 1967
กีฬาว่ายน้ำมาราธอนในกีฬาทางน้ำชิงแชมป์โลก 2024 – 10 กิโลเมตร บุคคลชาย

การแข่งขันกีฬาว่ายน้ำมาราธอน 10 กิโลเมตร บุคคลชาย ในกีฬาทางน้ำชิงแชมป์โลก 2024 จัดขึ้นเมื่อวันที่ 4 กุมภาพันธ์ พ.ศ. 2567
ผลการแข่งขัน.
การแข่งขันจัดขึ้นเวลา 10:30 น.
กีฬาว่ายน้ำมาราธอนในกีฬาทางน้ำชิงแชมป์โลก 2024 – 10 กิโลเมตร บุคคลหญิง

การแข่งขันกีฬาว่ายน้ำมาราธอน 10 กิโลเมตร บุคคลหญิง ในกีฬาทางน้ำชิงแชมป์โลก 2024 จัดขึ้นเมื่อวันที่ 3 กุมภาพันธ์ พ.ศ. 2567
ผลการแข่งขัน.
การแข่งขันจัดขึ้นเวลา 10:30 น.
มวยปล้ำรอบคัดเลือกโอลิมปิกระดับโลก 2024

การแข่งขันมวยปล้ำรอบคัดเลือกโอลิมปิกระดับโลก 2024  เป็นการแข่งขันรอบคัดเลือกครั้งสุดท้ายของโอลิมปิกฤดูร้อน 2024 จัดขึ้นระหว่างวันที่ 9 ถึง 12 พฤษภาคม ค.ศ. 2024 ที่เมืองอิสตันบูล ประเทศตุรกี
ฟรีสไตล์ บุคคลชาย.
57 กิโลกรัม.
11–12 พฤษภาคม
ที่ราบโนบิ

ที่ราบโนบิ  เป็นที่ราบขนาดใหญ่ตั้งอยู่ในประเทศญี่ปุ่น คลอบคลุมพื้นที่ทอดยาวตั้งแต่พื้นที่แคว้นมิโนะทางตะวันตกเฉียงใต้ของจังหวัดกิฟุไปจนถึงพื้นที่แคว้นโอวาริทางตะวันตกเฉียงเหนือของจังหวัดไอจิ มีขนาดพื้นที่ประมาณ โดยที่ราบโนบุเป็นที่ราบตะกอนน้ำพาที่เกิดจากแม่น้ำ 3 สาย (แม่น้ำอิบิ คิโซะ และนางาระ) ส่งผลให้พื้นดินบริเวณนี้จึงมีความอุดมสมบูรณ์เป็นอย่างมาก พื้นที่ทางทิศตะวันตกติดกับเทือกเขาอิบูกิและเทือกเขาโยโร และจรดเทือกเขาโอวาริทางตะวันออก ทางตอนเหนือติดกับเทือกเขาเรียวฮากุ และตอนใต้สิ้นสุดที่อ่าวอิเซะ
ภูมิศาสตร์.
พื้นที่ปลายน้ำของที่ราบโนบิตั้งอยู่ในจังหวัดไอจิ โดยบริเวณนี้จะเป็นพื้นที่ชุ่มน้ำขนาดใหญ่ ซึ่งบางครั้งระดับของพื้นดินจะลดต่ำกว่าระดับน้ำทะเล เป็นผลมาจากการเปลี่ยนแปลงอย่างฉับพลันของระดับน้ำจากพายุ พื้นบริเวณนี้จึงมักจะได้รับความเสียหายจากน้ําหลายต่อหลายครั้ง ปัจจุบันเมืองหลัก ๆ อย่างสึชิมะและนาโงยะในจังหวัดไอจิจึงถูกสร้างขึ้นในบริเวณที่ราบสูงระดับต่ำ เพื่อป้องกันความเสียหายจากนระดับน้ำที่ไม่แน่นอนอีกด้วย
รอยเลื่อนเนโอดานิที่พาดผ่านตอนกลางของที่ราบโนบิเป็นสาเหตุของแผ่นดินไหวมิโน–โอวาริใน ค.ศ. 1891 ซึ่งเป็นหนึ่งในแผ่นดินไหวที่รุนแรงที่สุดครั้งหนึ่งในแผ่นดินหลักของญี่ปุ่น และอีกครั้งหนึ่งที่ที่ราบแห่งนี้ยังได้รับความเสียหายจากแผ่นดินไหวเท็นโช ค.ศ. 1586 ซึ่งคร่าชีวิตผู้คนไปกว่า 8,000 คนอีกด้วย
นาโงยะ, อิจิโนมิยะ, คาซูงาอิ, โคมากิ, อินูยามะ, โคนัง, อิวากูระ, อินาซาวะ, สึชิมะ
กิฟุ, โองากิ, คากามิงาฮาระ, ฮาชิมะ
ประเทศกานาในโอลิมปิกฤดูร้อน 2024

ประเทศกานา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันครั้งที่ 16 ของประเทศในโอลิมปิกฤดูร้อน โดยได้เข้าร่วมทุกครั้งยกเว้น 3 ครั้งนับตั้งแต่เปิดตัว (ในชื่อ โกลด์โคสต์) ในโอลิมปิกฤดูร้อน 1952 กานาไม่ได้เข้าร่วมโอลิมปิกฤดูร้อน 1976 ที่มอนทรีออล เนื่องจากการคว่ำบาตรแอฟริกัน เช่นเดียวกับโอลิมปิกฤดูร้อน 1980 ที่มอสโก เมื่อประเทศเข้าร่วมการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ประเภทลู่และถนน.
ผลการแข่งขันดังนี้
บาสเกตบอล 3x3 ยุโรปคัพ 2022

การแข่งขันบาสเกตบอล 3x3 ยุโรปคัพ  เป็นการแข่งขันกีฬาบาสเกตบอล 3x3 ยุโรปคัพ ครั้งที่ 7 ซึ่งมีการแข่งขันแยกกันสำหรับทีมชาติชายและหญิง จัดขึ้นระหว่างวันที่ 9 ถึง 11 กันยายน ค.ศ. 2022 ที่เมืองกราทซ์ ประเทศออสเตรีย
ทีมชาติชายเซอร์เบียคว้าแชมป์สมัยที่ 4 ติดต่อกัน ในขณะที่ทีมหญิงของฝรั่งเศสคว้าแชมป์สมัยที่ 3
บาสเกตบอล 3x3 แอฟริกาคัพ 2022

การแข่งขันบาสเกตบอล 3x3 แอฟริกาคัพ 2022  เป็นการแข่งขันบาสเกตบอล 3x3 แอฟริกาคัพครั้งที่ 4 ซึ่งจัดขึ้นระหว่างวันที่ 3 ถึง 4 ธันวาคม ค.ศ. 2022 ที่กรุงไคโร ประเทศอียิปต์ สนามแข่งขันอย่างเป็นทางการอยู่ด้านหน้าพระราชวังบารอนเอ็มเพน ทีมชาติอียิปต์ทั้งชายและหญิงผ่านเข้ารอบบาสเกตบอล 3x3 เวิลด์คัพ 2022
ทีมที่เข้าร่วมแข่งขัน.
สหพันธ์แห่งชาติแอฟริกาทั้งหมดได้รับเชิญให้ลงทะเบียนทีมสำหรับบาสเกตบอล 3x3 แอฟริกาคัพ 2022
ยูเนี่ยน มอลล์

ยูเนี่ยน มอลล์  เป็นศูนย์การค้าที่ตั้งอยู่ทางตอนเหนือของกรุงเทพมหานคร บริเวณห้าแยกลาดพร้าว เปิดให้บริการเมื่อวันที่ 12 กุมภาพันธ์ พ.ศ. 2549 มีทั้งหมด 8 ชั้น รวมพื้นที่ มีบูธ ร้านค้า และบริการด้านความบันเทิงรวมประมาณ 1,240 แห่ง
โจ๊กเกอร์ โฟลีย์ อา เดอ

โจ๊กเกอร์ โฟลีย์ อา เดอ  เป็นภาพยนตร์อเมริกันแนวตู้เพลง ระทึกขวัญจิตวิทยา ที่ออกฉายในปี ค.ศ. 2024 กำกับโดย ท็อดด์ ฟิลลิปส์ จากบทภาพยนตร์ที่ร่วมเขียนบทกับสก็อตต์ ซิลเวอร์ เป็นภาคต่อของ "โจ๊กเกอร์" (2019) ซึ่งมีพื้นฐานมาจากตัวละครจากดีซีคอมิกส์อย่างหลวม ๆ วาคีน ฟีนิกซ์กลับมารับบทโจ๊กเกอร์อีกครั้ง โดยมีเลดีกากามาร่วมแสดงฮาร์ลีย์ ควินน์ ในฐานะคนรัก ซาซี บีตซ์กลับมารับบทของเธอจากภาพยนตร์ภาคที่แล้ว ในขณะที่เบรนแดน กลีสัน และแคตเธอรีน คีเนอร์ ก็มาร่วมแสดงด้วย ผลิตโดยวอร์เนอร์บราเธอส์พิคเจอส์ และดีซีสตูดิโอส์ ร่วมกับจอนต์แอฟฟอร์ต
"โจ๊กเกอร์" ถูกมองว่าเป็นภาพยนตร์เดี่ยว แม้ว่าวอร์เนอร์บราเธอส์จะตั้งใจให้เป็นซีรีส์ภาพยนตร์ดีซีแบล็กก็ตาม ฟิลลิปส์แสดงความสนใจที่จะสร้างภาคต่อ แต่ว่าโจ๊กเกอร์นั้นไม่ได้ถูกกำหนดให้มีภาคต่อ โดยภาคต่อนี้ได้พัฒนาในเดือนมิถุนายน 2022 โดยกากาและบีตซ์จะเข้าร่วมในปีนั้น การถ่ายภาพยนตร์ฉากสำคัญถ่ายทำขึ้นในลอสแอนเจลิส นครนิวยอร์ก และเบลวิลล์ รัฐนิวเจอร์ซีย์ ตั้งแต่เดือนธันวาคม 2022 ถึงเมษายน 2023
"โจ๊กเกอร์ โฟลีย์ อา เดอ" มีกำหนดฉายรอบปฐมทัศน์ที่เทศกาลภาพยนตร์นานาชาติเวนิส ครั้งที่ 81 เมื่อวันที่ 4 กันยายน ค.ศ. 2024 และออกฉายในสหรัฐเมื่อวันที่ 4 ตุลาคม ภาพยนตร์เรื่องนี้ไม่ได้รับการตอบรับที่ดีจากนักวิจารณ์และทำรายได้มากกว่า 165 ล้านเหรียญสหรัฐทั่วโลกจากงบประมาณการผลิต 190–200 ล้านเหรียญสหรัฐ
การออกฉาย.
"โจ๊กเกอร์ โฟลีย์ อา เดอ" มีกำหนดฉายในสหรัฐวันที่ 4 ตุลาคม ค.ศ. 2024 โดยวอร์เนอร์บราเธอส์พิคเจอส์
ศิลาชีต

ศิลาชีต , ซาลาจีต (salajeet), มูมีโย (mumijo), มุมลายี (mumlayi) หรือ มูมี (mumie) เป็นผลิตภัณฑ์แร่อินทรีย์ที่เกิดขึ้นตามถ้ำและโพรงบนเขา 
ผงสีดำถึงน้ำตาลเข้มนี้มักพบได้ตามเทือกเขาหิมาลัย, เทือกเขาปามีร์, เทือกเขาคอเคซัส, เทือกเขาอัลไท และเทือกเขาแอนดีสในเปรู มีการใช้งานผงศิลาชีตในฐานะการแพทย์แผนโบราณมาอย่างยาวนาน เช่นในการแพทย์อายุรเวท, การแพทย์แผนจีน และการแพทย์แผนทิเบต ไปจนถึงในการแพทย์แผนทางเลือกอื่น ๆ ในปัจจุบัน ศิลาชีตมีผลิตจำหน่ายทั้งในรูปผงสกัดแห้ง และในรูปอาหารเสริมสำเร็จรูป
มีหลักฐานการใช้งานศิลาชีตในการแพทย์พื้นบ้านในอัฟกานิสถาน อินเดีย จีน อิหร่าน ปากีสถาน เนปาล เอเชียกลาง และทิเบต มามากกว่าสี่พันปีมาแล้ว รวมถึงยังปรากฏการบรรยายถึงสรรพคุณในการรักษาโรคต่าง ๆ ในบันทึกของแพทย์โบราณ เช่น อาริสโตเติล, อะบู บัคร์ อัลราซี, อัลบีรูนี, อิบน์ซีนา เป็นต้น
แดร์เบโลต์บันทึกไว้ในผลงานตีพิมพ์ปี 1821 ว่าชาวเปอร์เซียใช้สสารที่เรียกว่า มูเมีย ("mumiay") เป็นยาสารพัดโรคที่ออกฤทธิ์แรงสำหรับแก้กระดูกแตกและโรคอื่น ๆ
หาดวาสุกรี

หาดวาสุกรี ตั้งอยู่ในเขตเทศบาลเมืองตะลุบัน อำเภอสายบุรี จังหวัดปัตตานี มีลักษณะเป็นหาดทรายทอดตัวยาว หาดทรายสีน้ำตาลอ่อน มีต้นสนและต้นมะพร้าวเล็ก ๆ ขึ้นเป็นแนวยาว
ประวัติ.
หาดวาสุกรี มีชื่อเรียกหลายชื่อ คนที่อยู่เริ่มแรกจะเรียก “หาดเมาะเด” ชื่อถัดมาเรียกว่าหาด “ปาแย” เพราะในหมู่บ้านจะมีไม่กี่ครัวเรือนที่ทำการประมง ซึ่งการประมงสมัยก่อนจะมีอุปกรณ์ที่เรียกว่า “ปาแย” “ปูกะปาแย” หรือ “อวนปาแย” ที่เอาไว้จับปลา จึงเรียกว่าหาดปาแย ชื่อสุดท้ายหาด “ปาตาตีมอ” “ปาตาตีโม” (ตีโม แปลว่า โผล่) เพราะเมื่อมีมรสุมเข้ามา คลื่นจะซัดทรายเข้ามาที่หาดทำให้เกิดเหมือนพื้นดินงอกเพิ่ม (โผล่ขึ้นมา) หาดวาสุกรี เป็นหาดทรายทอดตัวยาว หาดทรายสีน้ำตาลอ่อน มีต้นสนและต้นมะพร้าวเล็ก ๆ ขึ้นเป็นแนวยาว ทุกวันอาทิตย์จะมีตลาดนัดวาสุกรี ทำให้ชุมชนมีการเปลี่ยนแปลงไปในทางที่ดีขึ้น
โต้นเซมี่นต้าจี้

มหาสุสิริธัมมราชา (ค.ศ. 1842–1879) มีพระนามเดิมว่า มโหย่-ทเว เป็นที่รู้จักในราชทินนาม โต้นเซมี่นต้า  หรือ โต้นเซมี่นต้าจี้  เคยดำรงพระอิสริยยศเป็นอุปราชจังหวัดชินด์วิน นับเป็นพระราชโอรสที่มีพระอิสริยยศสูงสุดพระองค์หนึ่งของพระเจ้ามินดง และมีพระชนนีสืบเชื้อสายมาจากสมเด็จพระที่นั่งสุริยาศน์อมรินทร์แห่งอาณาจักรอยุธยา
พระประวัติ.
มโหย่-ทเว ประสูติใน ค.ศ. 1842 เป็นพระราชโอรสพระองค์ใหญ่จากพี่น้องร่วมพระชนกชนนีทั้ง 13 พระองค์ ของพระเจ้ามินดง กับโกนนา-ยวามิบะยา พระองค์มีเชื้อสายไทยจากพระชนนี ซึ่งสืบสันดานมาจากสมเด็จพระที่นั่งสุริยาศน์อมรินทร์ พระมหากษัตริย์พระองค์สุดท้ายของอาณาจักรอยุธยา เมื่อพระชนกขึ้นเสวยราชสมบัติกรุงพม่าเมื่อวันที่ 26 สิงหาคม ค.ศ. 1853 ทรงโปรดเกล้าฯ พระราชทานอิสริยยศ "ตะโด้มี่นซอ"  พร้อมกับยกให้มโหย่-ทเวเป็นมโหย่ซ่า  กินส่วยเมืองเลาง์ชี  ต่อมาพระเจ้ามินดงโปรดเกล้าฯ พระราชทานให้มโหย่-ทเว กินส่วยเมืองโต้นเซ  เมื่อวันที่ 13 มีนาคม ค.ศ. 1854 มีราชทินนามเป็น "โต้นเซ-มโหย่ซ่า" 
กรกฎาคม ค.ศ. 1854 ขณะพระชันษา 12 ปี มโหย่-ทเวเข้าพระราชพิธียองโดน-บเว คือการไว้พระเกศายาวแล้วม้วนพระเมาลีขึ้นกลางพระเศียร และพระราชพิธีชีน-บยุ คือการบรรพชาเป็นสามเณรหลวง พร้อมกับเจ้านายฝ่ายหน้าอีกสามพระองค์ เป็นสัญลักษณ์ว่าเจ้านายพระองค์นี้เข้าสู่วัยเจริญพันธุ์ กระทั่งวันที่ 15 มิถุนายน ค.ศ. 1862 มโหย่-ทเวในพระชันษา 20 ปี เสกสมรสกับเจ้าหญิงยันออง-มยีน พระธิดาในกะนองมี่นต้า ที่ประสูติแต่คีน-คเย
ในพระราชพิธีออกพรรษาเดือนตะดี้นจุ เมื่อ ค.ศ. 1862 พระเจ้ามินดงโปรดเกล้าฯ พระราชทานพระนามใหม่แก่มโหย่-ทเว ว่า "มหาสุสิริธัมมราชา"  และประกาศเลื่อนพระอิสริยยศชั้นสูงสุด "มี่นต้าจี้"  มีราชทินนามว่า "โต้นเซมี่นต้าจี้" 
เมื่อพระเจ้ามินดงมีพระอาการเพียบหนักจวนจะเสด็จสวรรคตใน ค.ศ. 1878 เจ้านายฝ่ายหน้าชั้นผู้ใหญ่ รวมไปถึงโต้นเซมี่นต้าจี้ ถูกจองจำไว้ในตรุ ตามพระบรมราชโองการโดยมีพระนางอเลนันดอบงการอยู่เบื้องหลัง ในช่วงสัปดาห์สุดท้ายของพระชนม์ชีพ พระเจ้ามินดงทรงพระราชทานอภัยโทษและปล่อยตัวโต้นเซมี่นต้าจี้ พร้อมกับทรงพระราชทานพระอิสริยยศเป็นอุปราชจังหวัดชินด์วิน แต่โต้นเซมี่นต้าจี้ก็ถูกควบคุมตัวอีกครั้งในวันรุ่งขึ้น
ที่สุดโต้นเซมี่นต้าจี้ถูกประหารชีวิตพร้อมกับเจ้านายพระองค์อื่นในเหตุสังหารหมู่สมาชิกพระราชวงศ์พม่าเมื่อวันที่ 17 กุมภาพันธ์ ค.ศ. 1879 โดยพระศพทั้งหมดถูกฝังรวมกัน บริเวณสนามภายในพระราชวังมัณฑะเลย์
พระกรณียกิจ.
โต้นเซมี่นต้าจี้เสด็จประพาสเมืองพะโคและเมืองย่างกุ้งเมื่อวันที่ 21 มีนาคม ค.ศ. 1863 ครั้นเมื่อนิวัตพระราชวังมัณฑะเลย์ ก็นำความกราบบังคมทูลพระเจ้ามินดงพระราชทานพระราชทรัพย์ส่วนพระองค์ก่อตั้งโรงเรียนหลวงประจำมุขมณฑล (ปัจจุบันคือ โรงเรียนมัธยมศึกษาการศึกษาขั้นพื้นฐานหมายเลข 10 มัณฑะเลย์) ไว้สำหรับเจ้านายฝ่ายหน้าทรงพระอักษร
อาร์ดาลัม

อาร์ดาลัม  คืออุโมงค์และถ้ำอิ่มน้ำแห่งหนึ่ง มีความยาว 144 เมตร ตั้งอยู่นอกเมืองบีร์เซ็บบูจาบนเกาะมอลตา ประเทศมอลตา ภายในถ้ำมีซากกระดูกสัตว์โบราณที่ติดเกาะและสูญพันธุ์ไปในที่สุดเมื่อสิ้นสุดยุคธารน้ำแข็งแผ่ขยายมากสุดครั้งสุดท้าย ถ้ำนี้เป็นที่มาของชื่อระยะอาร์ดาลัมในการแบ่งยุคสมัยก่อนประวัติศาสตร์ในมอลตา และได้รับการยกย่องให้เป็นหนึ่งในโบราณสถานที่สำคัญที่สุดของประเทศ ในอาร์ดาลัมยังมีการค้นพบเครื่องปั้นดินเผาที่มีลักษณะคล้ายกับที่พบในวัฒนธรรมสเตนตีเนลโลทางตอนใต้ของประเทศอิตาลี เพียงแต่ขาดรายละเอียดบางอย่าง เช่น ลวดลายประทับตกแต่ง
สัตว์ที่พบซากกระดูกในอาร์ดาลัม ได้แก่ ช้างแคระ ฮิปโปโปเตมัสแคระ หงส์ยักษ์ กวาง และหมี ซากกระดูกสัตว์เหล่านี้มีอายุแตกต่างกันไป ฮิปโปโปเตมัสสูญพันธุ์ไปเมื่อประมาณ 10,000 ปีมาแล้ว ส่วนกวางสูญพันธุ์ไปในยุคทองแดงเมื่อราว 4,000 ปีมาแล้ว นอกจากนี้ ถ้ำแห่งนี้ยังเป็นสถานที่ที่มีการค้นพบหลักฐานการตั้งถิ่นฐานของมนุษย์ยุคเริ่มแรกในมอลตาอีกด้วย โดยมีอายุราว 7,400 ปีมาแล้ว
ประวัติศาสตร์ยุคหลัง.
อาร์ดาลัมได้รับการสำรวจทางโบราณคดีเป็นครั้งแรกเมื่อ ค.ศ. 1865 โดยอาร์ตูโร อิสเซล นักบรรพชีวินวิทยาชาวอิตาลี ซึ่งต้องการค้นหาซากดึกดำบรรพ์ยุคหินใหม่ ต่อมาใน ค.ศ. 1892 จอห์น เอช. คุก ได้เข้ามาขุดค้นภายในถ้ำ โบราณวัตถุส่วนใหญ่ที่ค้นพบได้รับการเก็บรักษาไว้ในมอลตา ในขณะที่ส่วนหนึ่งถูกส่งไปยังพิพิธภัณฑ์บริติชเพื่อศึกษาเปรียบเทียบ ใน ค.ศ. 1902 ฟอร์ไซท์ เมเจอร์ นำโบราณวัตถุเหล่านี้ไปศึกษา และพบฮิปโปโปเตมัสแคระชนิดใหม่จากการค้นพบเหล่านี้ นั่นคือ "Hippopotamus melitensis"
อาร์ดาลัมมีชื่อรวมอยู่ในรายการโบราณวัตถุสถานมอลตา ค.ศ. 1925 แต่ไม่ได้เปิดให้บุคคลทั่วไปเข้าชมจนกระทั่งเดือนมีนาคม ค.ศ. 1933 โจเซฟ บัลดักกีโน ภัณฑารักษ์พิพิธภัณฑ์ประวัติศาสตร์ธรรมชาติแห่งชาติในขณะนั้น ได้ริเริ่มจัดตั้งพิพิธภัณฑ์ขึ้นบริเวณหน้าถ้ำ ภายในปีแรกของการรับตำแหน่งภัณฑารักษ์ที่พิพิธภัณฑ์อาร์ดาลัม บัลดักกีโนได้ตีพิมพ์อนุสารว่าด้วยอาร์ดาลัม โดยเน้นที่การขุดค้นและการสำรวจครั้งสำคัญของถ้ำแห่งนี้ พิพิธภัณฑ์ได้รับการปรับปรุงอย่างต่อเนื่อง โดยมีการเปลี่ยนตัวอย่างจัดแสดงใหม่ ๆ และติดตั้งป้ายกำกับตัวอย่างจัดแสดง
ตู้ริมผนังภายในพิพิธภัณฑ์ถ้ำจัดแสดงกระดูกสัตว์ที่ขุดพบในถ้ำ โดยจัดแบ่งตามชนิดและประเภทสัตว์ ส่วนตู้กลางห้องจัดแสดงโครงกระดูกที่สมบูรณ์ของสัตว์ตัวอย่างยุคใหม่ เช่น กวาง ช้าง ซึ่งไม่ใช่โครงกระดูกที่พบในถ้ำ แต่เป็นตัวอย่างอ้างอิงสำหรับนักวิชาการที่กำลังศึกษาซากดึกดำบรรพ์ที่ขุดพบ
ในช่วงสงครามโลกครั้งที่ 2 ถ้ำแห่งนี้ถูกใช้เป็นที่หลบภัยทางอากาศ ต่อมาใน ค.ศ. 1980 โบราณวัตถุที่สำคัญและไม่สามารถทดแทนได้ เช่น งาช้างแคระ 4 กิ่ง กะโหลกศีรษะของเด็กยุคหินใหม่คนหนึ่ง ถูกขโมยไปจากพิพิธภัณฑ์ถ้ำ
อาร์ดาลัมมีความลึกประมาณ 144 เมตร (472 ฟุต) แต่เปิดให้นักท่องเที่ยวเข้าชมได้เฉพาะช่วง 50 เมตรแรก (160 ฟุต) เท่านั้น ในปัจจุบันพิพิธภัณฑ์ซึ่งตั้งอยู่บริเวณทางเข้าถ้ำยังคงจัดแสดงโบราณวัตถุที่น่าสนใจมากมาย ตั้งแต่กระดูกสัตว์ไปจนถึงเครื่องมือเครื่องใช้ของมนุษย์
อาร์ดาลัมและพิพิธภัณฑ์ถ้ำบริหารงานโดยเฮริทิจมอลตา เมื่อ ค.ศ. 2019 มีการประกาศโครงการปรับปรุงทางเชื่อมระหว่างอาร์ดาลัม, ตากัชชาตูรา, บอร์ชินนาดูร์ และโบราณสถานอื่น ๆ ที่อยู่ใกล้เคียงกันให้เข้าถึงได้สะดวกมากขึ้น
ลำดับชั้นหิน.
อาร์ดาลัมประกอบไปด้วยชั้น 6 ชั้น ดังนี้